| רסלמניה 35 |
| --- |
| הפוסטר הרשמי של האירוע בכיכובם של מגוון מתאבקים |
| מידע |
| **ארגון** | WWE |
| **מותג (ים)** | Rawסמאקדאון205 לייב |
| **תאריך** | 7 באפריל 2019 |
| **עיר** | מזרח רד'רפורד, ניו ג'רזי |
| **אולם** | אצטדיון מטלייף |
| **מספר צופים** | 82,265 |
| **שיר (י) הנושא** | "Love Runs Out"בביצוע ואן ריפאבליק"Work" בביצוע כריס קלאסיק |
| סדרת אירועי שלם וצפה של ה-WWE |
| :NXT TakeOverNew York | **רסלמניה 35** | The Shield'sFinal Chapter |
| סדרת אירועי רסלמניה |
| 34 | **רסלמניה 35** | 36 |

**רסלמניה 35** היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ טלוויזיה של ה-WWE Network. האירוע כלל את שלושת המותגים (Raw,‏ סמאקדאון ו-205 לייב) ונערך ב-7 באפריל 2019, באצטדיון מטלייף שבמזרח רד'רפורד, ניו ג'רזי. האירוע היה האירוע ה-35 בסדרת אירועי רסלמניה.

שישה עשר קרבות התנהלו באירוע, כולל ארבעה שהתקיימו במופע המקדים לאירוע. בקרב המרכזי, בקי לינץ' ניצחה את אלופת הנשים של Raw, רונדה ראוזי ואת אלופת הנשים של סמאקדאון, שארלוט פלייר בקרב משולש "המנצחת זוכה בהכל", והפכה לאלופה כפולה. עוד ברשימת הקרבות, קופי קינגסטון ניצח את דניאל בריאן והפך לאלוף ה-WWE החדש; זכייה זו הפכה אותו לאלוף הטריפל קראון ה-30 ואלוף הגראנד סלאם ה-20, סת' רולינס ניצח את ברוק לסנר והפך לאלוף האוניברסלי החדש, ברון קורבין ניצח את קורט אנגל בקרב הפרישה של אנגל, וטריפל H ניצח את בטיסטה בקרב ללא חוקים, כשהקריירה של טריפל H הונחה על הכף. קרב זה של בטיסטה הסתמן כקרב הפרישה שלו.

הפקה
----

### רקע

אצטדיון מטלייף במהלך רסלמניה 35
רסלמניה נחשב לאירוע הדגל של ה-WWE, כשלא פעם תואר כ"סופרבול של הספורט הבידורי". ב-5 בנובמבר 2018, חבילות טיולים לאירוע החלו להימכר; כרטיסים הוצעו למכירה ב-16 בנובמבר 2018, כשמחירו של כרטיס בודד נע בין 35 דולר ל-2,500 דולר.

האירוע רסלמניה 35 נערך ב-7 באפריל 2019, שש שנים לאחר רסלמניה 29, שנערכה באותו האצטדיון, ב-7 באפריל 2013.

שני השירים הרשמיים של האירוע היו "Work" בביצוע (שבוצע על ידי כריס קלאסיק) ו-"Love Runs Out" (שבוצע על ידי ואן ריפאבליק).

ב-11 במרץ בתוכנית Raw, המתאבקת אלכסה בליס התגלתה כמנחה של האירוע רסלמניה 35. שבוע לאחר מכן, אליאס הודיע שתהיה לו הופעה מוזיקלית במהלך האירוע.

#### התערבות ידוענים

כמיטב המסורת, האירוע רסלמניה 35 כלל מספר ידוענים אשר לקחו חלק באירוע. ב-4 במרץ בתוכנית Raw, צמד הקומיקאים מייקל צ'ה וקולין ג'וסט מהתוכנית סאטרדיי נייט לייב הוצגו ככתבים המיוחדים לאירוע, ולאחר מכן נודע שהם יכנסו לקרב הבאטל רויאל על הגביע לזכר אנדרה הענק. הזמרת ג'ואן ג'ט שרה את השיר "Bad Reputation" לרגל כניסתה של רונדה ראוזי לזירה. יולנדה אדמס שרה את השיר "America the Beautiful" בתחילת האירוע הראשי של רסלמניה.

### עלילות

האירוע כלל קרבות שנבעו מעלילות מתוסרטות מהתוכניות השבועיות: Raw,‏ סמאקדאון ו-205 לייב.

#### הקרב המרכזי

בקי לינץ' ניצחה בקרב הרויאל ראמבל של הנשים וכתוצאה מכך בחרה להתחרות על אליפות הנשים של Raw נגד רונדה ראוזי ברסלמניה 35; לעומת זאת, לינץ' הוחלפה בקרב על ידי שארלוט פלייר. בסופו של דבר, לינץ' הוחזרה לקרב לאחר שניצחה את פלייר בפאסטליין. פלייר זכתה באליפות הנשים של סמאקדאון, ובעקבות זאת, הקרב הפך להיות "המנצחת זוכה בהכל".
באירוע סאמרסלאם, בקי לינץ' ושארלוט פלייר היו מערבות בקרב משולש על אליפות הנשים של סמאקדאון, שכלל את האלופה דאז, כרמלה, ובו פלייר ניצחה וזכתה באליפות. לאחר הקרב, לינץ' תקפה את פלייר; תקיפה זו ציינה את תחילת המעבר של לינץ' לדמות של "The Man" (בעברית: האיש). באירוע גיהנום בכלוב, לינץ' ניצחה את פלייר וזכתה באליפות הנשים. היא הגנה בהצלחה על התואר בקרב החוזר נגד פלייר באירוע אבולושן, שהיה קרב מי שעומדת אחרונה. באירוע סדרת ההישרדות, לינץ' הייתה אמורה להתחרות נגד אלופת הנשים של Raw בקרב אלופה נגד אלופה. לעומת זאת, לינץ' הוסרה מהקרב עקב פציעה שספגה במהלך תיגרה בתוכנית Raw שלפני האירוע מידיה של ניה ג'קס, בזמן שתקפה את ראוזי. בתגובה, פלייר תפסה את מקומה של לינץ' בקרב המתוכנן, כשבקרב ביניהן, ראוזי ניצחה את פלייר כתוצאה מפסילה בשל תקיפות בלתי פוסקות מצד פלייר בעזרת מקל במבוק. באירוע TLC: שולחנות, סולמות וכיסאות, ראוזי ביצעה את נקמתה, כשהפריעה בזמן קרב ה-TLC המשולש, במה שעזר לאסקה לנצל את המצב ולזכות באליפות. באירוע רויאל ראמבל, לינץ' כשלה בניסיונה לזכות באליפות בחזרה בקרב שלה נגד אסקה, אך מאוחר יותר באותו הערב, היא נכנסה כמחליפה של לאנה הפצועה, כמספר ה-28 בקרב הרויאל ראמבל של הנשים, כשלבסוף היא ניצחה בו לאחר שהדיחה אחרונה את פלייר; לינץ' פצעה את הברך שלה במהלך האירוע. זכייה זו זיכתה את לינץ' בבחירה על איזו אליפות נשים תרצה להתמודד ברסלמניה 35. לילה לאחר מכן בתוכנית Raw, לינץ' התעמתה עם ראוזי ולמעשה בחרה להתמודד מולה ברסלמניה על אליפות הנשים של Raw. לילה לאחר מכן בתוכנית סמאקדאון, לינץ' סירבה לעבור בדיקה רפואית על הברך שלה לאחר שהתקוטטה עם פלייר. שבוע לאחר מכן בתוכנית Raw, סטפני מקמהן הציבה בפני לינץ' אולטימטום: לעבור את הבדיקה הרפואית על הברך שלה כדי שהצוות הרפואי יאשר לה שהיא כשירה לקרב המתוכנן ברסלמניה, או להיות מושעת עד שתסכים לעבור את הבדיקה. לינץ' סירבה לאולטימטום, ולכן הושעתה לזמן בלתי מוגבל. בתגובה, היא תקפה את סטפני, וסטרה לטריפל H לילה לאחר מכן בסמאקדאון. ב-11 בפברואר בתוכנית Raw, נחשף שלינץ' עברה בדיקה רפואית, שהכשירה אותה להתחרות ברסלמניה, וכתוצאה מכך ההשעייה שלה בוטלה. לעומת זאת, טריפל H וסטפני אמרו ללינץ' שהיא תתחרה מול ראוזי בתנאי שהיא תתנצל בפניהם. לינץ' התנצלה בפניהם בסוף הערב, אך לפתע יושב הראש של ה-WWE, וינס מקמהן, הגיע ופסק נגד טריפל H וסטפני, כשהשעה את לינץ' ל-60 יום (מה שלמעשה גרם לכך שלינץ' תחמיץ את רסלמניה) והכריז על שארלוט פלייר כמחליפה שלה בקרב נגד ראוזי ברסלמניה. שבוע לאחר מכן בתוכנית Raw, לינץ' נעצרה על ידי המשטרה לאחר שתקפה את ראוזי; בתגובה, ראוזי דרשה מסטפני יחזירו את לינץ' לתמונת האליפות, אך מנגד כשהיא לא קיבלה את מבוקשה, היא הניחה את חגורת האליפות שלה בזירה ועזבה. ב-4 במרץ בתוכנית Raw, סטפני הכריזה על כך שחגורת האליפות היא פנויה, כלומר ללא אלופה. בנוסף, היא הסירה את כל האישומים שהוגשו כלפי לינץ', וקבעה קרב בינה לבין פלייר על חגורת האליפות באירוע פאסטליין. מאוחר יותר באותו הערב, ראוזי מחתה על מהלך זה ואמרה שהיא לא ויתרה על חגורת האליפות, ודרשה מסטפני שתתן לה את האליפות באופן מיידי ושתשנה את התנייתו של הקרב באירוע פאסטליין: אם לינץ' תנצח את פלייר, היא תתווסף לקרב על אליפות הנשים של Raw ברסלמניה 35, כך שיהפוך לקרב משולש. בקרב זה שנערך באירוע פאסטליין, אלופת הנשים של Raw, רונדה ראוזי, פסלה את הקרב לאחר שתקפה את לינץ'. כתוצאה מהפסילה, לינץ' ניצחה בקרב והתווספה לקרב ברסלמניה, שעתה הפך להיות קרב משולש. ב-25 במרץ, נחשפה הידיעה שהקרב המשולש ישמש כקרב המרכזי של רסלמניה בפעם הראשונה בתולדות אירוע זה. לילה לאחר מכן בתוכנית סמאקדאון, פלייר ניצחה את אסקה בקרב יחידים וזכתה באליפות הנשים של סמאקדאון. ב-1 באפריל בתוכנית Raw, סטפני מקמהן שעקב הזכייה של פלייר באליפות הנשים של סמאקדאון, הקרב הפך להיות קרב "המנצחת זוכה בהכל", כלומר, מי שתנצח, תזכה בשתי האליפויות.

#### קרבות אליפות העולם

סת' רולינס ניצח בקרב הרויאל ראמבל של הגברים וכתוצאה מכך בחר להתחרות על האליפות האוניברסלית נגד ברוק לסנר ברסלמניה 35.
באירוע הרויאל ראמבל, סת' רולינס ניצח בקרב הרויאל ראמבל של הגברים, דבר שהקנה לו את האפשרות לבחור על איזו אליפות עולם ירצה להתחרות ברסלמניה 35. לילה לאחר מכן בתוכנית Raw, מנהל התפעול הראשי של ה-WWE, טריפל H הגיע כדי לברך את רולינס, אך הכריח אותו לבחור מול מי יתחרה עד לסיום התוכנית. מאוחר יותר, רולינס התעמת עם האלוף האוניברסלי ברוק לסנר, שהגן בהצלחה על התואר באירוע הרויאל ראמבל נגד פין באלור. לאחר תיגרה שפרצה בין השניים, רולינס בחר להתחרות נגד לסנר על האליפות האוניברסלית ברסלמניה. ב-11 במרץ, לאחר שפול היימן הזכיר לרולינס את המפגשים הקודמים עם לסנר, רולינס הותקף על ידי שלטון בנג'מין, אחד מחבריו הוותיקים של לסנר מאוניברסיטת מינסוטה. בנג'מין תקף את רולינס בעזרת שלושה מהלכים ג'רמן סופלקס, מה שהוביל לקרב בין השניים, שבו רולינס ניצח.

לאחר ניסיונות בלתי פוסקים של וינס מקמהן למנוע מחבר הניו דיי, קופי קינגסטון, להתחרות על אליפות ה-WWE, חבריו לקבוצה, ביג אי ואקסבייר וודס ניצחו בקרב גאונטלט זוגות כדי להקנות לקינגסטון קרב על אליפות ה-WWE נגד דניאל בריאן ברסלמניה 35.
ב-12 בפברואר בתוכנית סמאקדאון, חבר הניו דיי, קופי קינגסטון, היה המחליף של מוסטפא עלי הפצוע בקרב הגאונטלט המשושה אשר קבע את זהות הנכנס האחרון לקרב תא ההדחות על אליפות ה-WWE באירוע תא ההדחות. בקרב זה, קינגסטון הצמיד את אלוף ה-WWE, דניאל בריאן, במסגרת הקרב הראשון של הגאונטלט. באירוע תא ההדחות, השניים האחרונים שנשארו בקרב היו בריאן וקינגסטון, כשלבסוף בריאן הדיח את קינגסטון כדי לשמור על האליפות. יומיים לאחר מכן בתוכנית סמאקדאון, קינגסטון זיכה את עצמו בקרב יחידים על אליפות ה-WWE נגד בריאן באירוע פאסטליין, לאחר שהצמיד אותו במהלך קרב שלושה נגד שלושה אשר היה קינגסטון, AJ סטיילס וג'ף הארדי נגד בריאן, סמואה ג'ו ורנדי אורטון. שבוע לאחר מכן, היושב ראש של ה-WWE, וינס מקמהן, הגיח בזמן חתימת החוזה בין בריאן לקינגסטון ושיבח את קינגסטון על כל הישגיו ב-11 השנים שלו ב-WWE, אולם, הוא ציין שמגיע לקהל קרב שובר קופות בפאסטליין עם מתאבק שיותר מתאים לקרב זה ומגיעה לו יותר ההזדמנות להתחרות על האליפות. הוא החליף את קינגסטון בקווין אואנס, שביצע את חזרתו לארגון. באירוע פאסטליין, הניו דיי (ביג אי, קופי קינגסטון ואקסבייר וודס) התעמתו עם וינס מקמהן כדי שקופי יקבל את הקרב שהובטח לו. הם הצליחו לשכנע את וינס להוסיף את קופי לקרב על אליפות ה-WWE באירוע, שיהפוך לקרב משולש, ואמר שעליו להתכונן מהר כי הקרב הוא הקרב הבא. לעומת זאת, בסופו של דבר, קינגסטון התחרה נגד הבר (סזארו ושיימוס) בקרב האנדיקאפ 2 נגד 1, והפסיד, בעוד שבריאן הגן על התואר בהצלחה. יומיים לאחר מכן בתוכנית סמאקדאון, הניו דיי התעמתו פעם נוספת עם וינס מקמהן, וקינגסטון שאל מה הוא עוד צריך לעשות כדי לקבל קרב על אליפות ה-WWE. וינס טען שקינגסטון הוא לא חומר אידיאלי לאליפות, אך אם הוא יוכל לנצח את רנדי אורטון, סמואה ג'ו, סזארו, שיימוס ורואן בקרב גאונטלט שיתקיים בשבוע הבא, הוא יקבל קרב על אליפות ה-WWE נגד דניאל בריאן ברסלמניה 35. קינגסטון ניצח בקרב גאונטלט זה לאחר שגבר על כל המתאבקים שהוצבו בפניו, אך וינס מקמהן הודיע שנשאר לו להתחרות נגד יריב אחד אחרון כדי להשיג את הקרב שהובטח לו, יריב זה התגלה כלא אחר מאלוף ה-WWE, דניאל בריאן. בקרב ביניהם, בריאן ניצח את קינגסטון התשוש. ב-26 במרץ, הניו דיי חשפו את מחשבותיהם לעזוב את ה-WWE, אך בסופו של דבר התעמתו עם וינס מקמהן, כשהפעם האחרון הודיע שאם ביג אי ווודס ינצחו בקרב גאונטלט זוגות, קינגסטון יקבל את קרב האליפות שלו נגד בריאן ברסלמניה. ביג אי ווודס ניצחו בקרב זה, לאחר שגברו על הזוג האחרון, בריאן ורואן. כתוצאה מכך, קינגסטון קיבל את קרב האליפות שלו ברסלמניה 35 נגד דניאל בריאן.

#### קרבות נוספים

בפרק מספר 1000 לתוכנית סמאקדאון, שנערך ב-16 באוקטובר 2018, בטיסטה, שהתאבק לאחרונה ב-WWE בשנת 2014, ביצע את חזרתו לארגון כחלק מהאיחוד של קבוצת אבולוציה המיתולוגית. במהלך הקטע, בטיסטה שיבח את חברו לקבוצה, טריפל H על כל הישגיו בקריירה, אך עקץ אותו בכך שהוא לא הצליח לנצח אותו; במהלך קריירת היחידים הראשונה של בטיסטה בשנת 2005, הוא ניצח את טריפל H בכל אחד משלושת המפגשים שלהם. לאחר שבטיסטה אמר את הדברים האלה, השניים בהו האחד בשני לפני שהרוחות ביניהם נרגעו. לעומת זאת, ב-25 בפברואר 2019 בתוכנית Raw, במסגרת חגיגות יום ההולדת ה-70 לריק פלייר, האחרון תוכנן להגיע אל הזירה כדי לחגוג עם חבריו לאורך השנים, אך הוא לא הופיע. לפתע, המצלמה הופנתה אל מאחורי הקלעים, ושם היה ניתן לראות שבטיסטה תקף את פלייר. בנוסף לכך, בטיסטה פנה לטריפל H בשאלה "האם השגתי את תשומת הלב שלך כרגע?". ב-11 במרץ, השניים נפגשו פנים מול פנים, כשטריפל H נמצא בזירה, בעוד בטיסטה היה באזור רמפת הכניסה לזירה, כשלווה במאבטחים. בטיסטה הסביר שהוא רוצה להתחרות בקרב האחרון שלו בקריירה נגד טריפל H, בתנאיו האישיים שלו. הוא איתגר אותו לקרב ברסלמניה 35, וטריפל H נענה בחיוב לאתגר, אך מנגד, הודיע שהקרב ביניהם יהיה קרב ללא חוקים. זהו יהיה הקרב השני ביניהם באירוע רסלמניה, כשהקרב הראשון ביניהם היה ברסלמניה 21, ובו בטיסטה גבר על טריפל H וזכה באליפות העולם במשקל כבד. שבוע לאחר מכן, בטיסטה הסביר את השנאה שלו כלפי טריפל H, כזאת שהתחילה עוד בזמן קבוצת אבולוציה, ואמר שטריפל H ניצל אותו והמעיט בערכו. ב-25 במרץ, טריפל H הקריא את המכתב שבטיסטה כתב לו ובו דרישה אחת אחרונה לקיום הקרב ביניהם, דרישה זו התגלתה שטריפל H יחויב להקריב את הקריירה שלו ולשים אותה על כף המאזניים, כך שבמידה ובטיסטה ינצח בקרב, טריפל H יוכרח לפרוש כמתאבק.

קורט אנגל ערך את קרב הפרישה שלו נגד ברון קורבין ברסלמניה 35.
ב-11 במרץ בתוכנית Raw, חבר היכל התהילה, קורט אנגל, הודיע שהוא יערוך את קרב הפרישה שלו באירוע רסלמניה 35. שבוע לאחר מכן, אנגל אמר שיש המון יריבים שירצה להתחרות נגדם על הבמה הגדולה מכולם, אך רק אחד מהם הוא באמת רוצה להביס. אנגל החליט ובחר את ברון קורבין ליריבו ברסלמניה, לאחר שהאחרון חתר תחתיו כדי להדיח אותו מעמדת הג'נרל מנג'ר של Raw ולהפוך לאחד כזה בעצמו.

באירוע היהלום שבכתר, שיין מקמהן זכה בגביע העולם של ה-WWE, לאחר שהחליף את המיז בגמר, שלא יכל להשתתף בו עקב תיגרה לפני הקרב. לאחר מכן, המיז החל במרדף להקמת צמד עם שיין, בטענה שהם יכולים להפוך לצמד הטוב ביותר בעולם. לאחר סדרת סירובים, שיין הסכים לציוות ביניהם וביחד הם זכו באליפות הזוגות של סמאקדאון באירוע הרויאל ראמבל. הם הפסידו את חגורות האליפות באירוע תא ההדחות לאוסוס, ולא הצליחו להשיב אליהם את התואר באירוע פאסטליין; בשני הקרבות, המיז הוא זה שהוצמד לניצחון. לאחר הקרב בפאסטליין, המיז ושיין, שהיו מאוכזבים מתוצאת הקרב, התחבקו ביחד עם אבא של המיז שישב בשורה הראשונה. לאחר שגבו של המיז הופנה כלפי שיין, האחרון תקף את המיז לעיני אביו, דבר זה למעשה הפך את דמותו של שיין לדמות הרעה. יומיים לאחר מכן בתוכנית סמאקדאון, שיין הסביר מדוע תקף את המיז. הוא אמר שנמאס לו כבר להיות משומש על ידו, ושהוא יהנה להכות אותו שוב ברסלמניה 35. לאחר מכן, הוא קבע קרב בינו לבין המיז לאירוע רסלמניה 35. מיז הגיב ואמר שאנשים הזהירו אותו לגבי שיין, אך הוא לא הקשיב להם. עוד אמר ששיין הוא נורא בדיוק כמו אביו, וינס מקמהן, והוא יביס את שיין ברסלמניה. אז, המיז איתגר את שיין לקרב ספירות בכל מקום ביניהם, כששיין נענה בחיוב לאתגר זה.

במשך מספר שבועות, AJ סטיילס ורנדי אורטון התערבו האחד לשני במהלך ראיונות מאחורי הקלעים. באירוע תא ההדחות, אורטון הדיח את סטיילס במסגרת קרב תא ההדחות על אליפות ה-WWE. באירוע פאסטליין, לאחר שאורטון תקף את אליאס בעזרת מהלך הסיום שלו, ה-RKO, הוא בעצמו הותקף על ידי AJ סטיילס עם מהלך הפנומנל פורארם. יומיים לאחר מכן בתוכנית סמאקדאון, אורטון השווה את קריירת ה-WWE שלו לקריירה של AJ סטיילס. הוא אמר שהוא בעצמו צריך לזכות בכינוי "סמאקדאון הוא הבית שאני בניתי", שבו סטיילס משתמש, זאת בעקבות כך שאורטון החל את הקריירה שלו בסמאקדאון בשנת 2002 והיה מאוד מצליח, בעוד שסטיילס ערך את הבכורה שלו בארגון רק בשנת 2016, כשאת רוב הקריירה שלו עשה בארגונים העצמאיים (2016-1998), כולל התקופה שלו ב-ROH וב-TNA. מנגד, סטיילס אמר שכל הדברים שאורטון קיבל פשוט ניתנו לו על מגש, עקב שם המשפחה שלו, בעוד שהוא נאלץ לעבוד בשביל הדברים שהוא השיג. לאחר הטחת העלבות אחד בשני, סטיילס איתגר את אורטון לקרב ברסלמניה 35, ולבסוף הקרב הפך לרשמי.

ב-22 באוקטובר 2018 בתוכנית Raw, רומן ריינס הודיע שהוא חולה בלוקמיה, וכתוצאה מכך ויתר על האליפות האוניברסלית. ב-25 בפברואר 2019 בתוכנית Raw, ריינס נתן פירוט על המאבק במחלה ואמר שהמחלה שלו בנסיגה והוא יכול לחזור לפעילות בזירה. באירוע פאסטליין, ריינס, דין אמברוז וסת' רולינס התאחדו כקבוצת "המגן" וניצחו את ברון קורבין, בובי לאשלי ודרו מקינטייר. במהלך הקרב, המגן ביצעו על מקינטייר את מהלך הטריפל פאוורבומב על שולחן השדרנים. לילה לאחר מכן בתוכנית Raw, ריינס היה אמור להתחרות נגד ברון קורבין בקרב החזרה שלו ל-Raw לאחר חמישה חודשים, אך הוא הותקף על ידי דרו מקינטייר. רולינס ואמברוז ליוו את ריינס אל הדוקטור שיבדוק את מצבו. אמברוז דרש מטריפל H שיתן לו קרב ספירות בכל מקום נגד מקינטייר. טריפל H נענה בחיוב וקרב זה היה הקרב המרכזי של התוכנית, שבו מקינטייר ניצח. שבוע לאחר מכן, מקינטייר איתגר את ריינס לקרב ברסלמניה 35 ולאחר מכן ניצח את רולינס בקרב יחידים. ב-25 במרץ, לאחר שמקינטייר העלה את נושא הלוקמיה והמשפחה של ריינס, האחרון נענה לאתגר בחיוב וקרב ביניהם נקבע לאירוע.

באירוע פאסטליין, סמואה ג'ו הגן בהצלחה על אליפות ארצות הברית במסגרת קרב מרובע, לאחר שהכניע את ריי מיסטריו בעזרת מהלך הקוקינה קלאץ'. יומיים לאחר מכן בתוכנית סמאקדאון, מיסטריו הצמיד את ג'ו לניצחון בקרב זוגות. שבוע לאחר מכן, נקבע קרב בין ג'ו לבין מיסטריו ברסלמניה 35.

באירוע תא ההדחות, The Boss 'N' Hug Connection (ביילי וסשה בנקס) זכו באליפות זוגות הנשים של ה-WWE בקרב תא ההדחות זוגות אשר קבע את האלופות הראשונות. הן הודיעו שהן יגנו על חגורות האליפות במותגים Raw, סמאקדאון ו-NXT. באירוע פאסטליין, הן הגנו בהצלחה על חגורות האליפות נגד ניה ג'קס וטמינה. יומיים לאחר מכן בתוכנית סמאקדאון, The IIconics (בילי קיי ופייטון רויס) איתגרו את האלופות לקרב על התואר. שבוע לאחר מכן בתוכנית Raw, חברת היכל התהילה, בת' פיניקס, חזרה מהפרישה כדי לאחד את הצמד The Divas of Doom ביחד עם נטליה ולאתגר את ביילי ובנקס לקרב על חגורות האליפות ברסלמניה 35. לילה לאחר מכן בתוכנית סמאקדאון, האייקוניות גברו על ביילי ובנקס בקרב שאינו היה על התואר. שבוע לאחר מכן בתוכנית Raw, לאחר שביילי ובנקס טענו שהן יגנו על חגורות האליפות כנגד כל זוג, נקבע קרב לרסלמניה 35 שבו הן תגנה על חגורות אליפות זוגות הנשים של ה-WWE נגד ג'קס וטמינה, הדיוות של דום והאייקוניות בקרב זוגות מרובע.

באירוע תא ההדחות, פין באלור ניצח את בובי לאשלי וליאו ראש בקרב האנדיקאפ 2 נגד 1 וזכה באליפות הבין יבשתית. לאשלי הצליח להשיב לעצמו את התואר ב-11 במרץ בתוכנית Raw, לאחר עזרה מצידו של ראש. ב-25 במרץ, תנאי לקיום קרב חוזר על האליפות הבין יבשתית הוצב, כשבאלור היה צריך לנצח את לאשלי וראש בקרב האנדיקאפ כדי להשיג את הקרב ברסלמניה 35. עקב אי יכולתו של ראש להתחרות בקרב, הוא הוחלף בג'ינדר מהאל. באלור הצליח לנצח את לאשלי ומהאל בקרב האנדיקאפ כדי להשיג את הקרב שהובטח לו על האליפות הבין יבשתית נגד לאשלי ברסלמניה 35.

ב-2 באפריל בתוכנית סמאקדאון, המנחה של רסלמניה 35, אלכסה בליס, הודיעה לאוסוס (ג'יי אוסו וג'ימי אוסו), שהמעשה שלהם לפרוש מקרב הגאונטלט נגד הניו דיי (ביג אי ואקסבייר וודס) בשבוע קודם לכן היה אצילי מבחינתה. לאחר מכן, היא קבעה קרב לאירוע רסלמניה שבו הם יגנו על אליפות הזוגות של סמאקדאון נגד אליסטר בלאק וריקושט, הבר (סזארו ושיימוס) ורוסב ושינסקה נקאמורה בקרב זוגות מרובע.

### קרבות במופע המקדים

ב-19 בפברואר בתוכנית 205 לייב, הג'נרל מנג'ר של התוכנית, דרייק מאבריק, הכריז על קיום טורניר הדחות בן שמונה משתתפים, שהזוכה בו יזכה להתחרות על אליפות ה-WWE במשקל קל נגד האלוף, באדי מרפי, ברסלמניה 35. במהלך השבועות הבאים, טוני ניס, דרו גולאק, אוני לורקאן, סדריק אלכסנדר, קאליסטו, דה בריאן קנדריק, הומברטו קאריו ואקירה טוזאווה התחרו בטורניר זה, כשלבסוף ניס הוא זה שזכה בו לאחר שגבר על אלכסנדר בגמר, וכתוצאה מכך הוא זה שקיבל את ההזדמנות להתחרות על התואר נגד באדי מרפי ברסלמניה 35.

ב-4 במרץ בתוכנית Raw, ברון סטרומן, נקלע לעימות עם צמד הקומיקאים מייקל צ'ה וקולין ג'וסט מהתוכנית סאטרדיי נייט לייב, כשהאחרון אמר שהיאבקות מקצועית היא לא אמיתית, מה שגרם לסטרומן לחנוק אותו. שבוע לאחר מכן, הם ניסו להתנצל בפני סטרומן, כשהביאו לו במתנה מכונית חדשה, אך סטרומן מנגד, גרם לה נזק רב. ב-18 במרץ, קרב באטל רויאל לזכרו של אנדרה הענק אושר באופן רשמי, כשסטרומן הכריז על כך שהוא ייקח חלק בקרב. שבוע לאחר מכן, במסגרת הפינה "רגע של בליס", סטרומן איתגר את ג'וסט להיכנס לקרב הבאטל רויאל. צ'ה הסכים בשבילו, ובנוסף ג'וסט אישר שגם צ'ה יתחרה בקרב. כמנחה של רסלמניה 35, אלכסה בליס הפכה את ידיעה זו לרשמית כשג'וסט וצ'ה ייקחו חלק בקרב הבאטל רויאל. ב-29 במרץ, נוספו לקרב 26 משתתפים נוספים.

ב-29 במרץ, נודע דרך האתר הרשמי של ה-WWE, שקרב הבאטל רויאל נשים של רסלמניה יתקיים באירוע רסלמניה 35, מה שהפך את קרב זה לקרב שנתי המאפיין את האירוע בדיוק כמו קרב הבאטל רויאל לזכרו של אנדרה הענק. בנוסף, האתר חשף 13 משתתפות אשר תיטולנה חלק בקרב.

ב-1 באפריל, הריבייבל (דאש ויילדר וסקוט דוסון) הגנו בהצלחה על אליפות הזוגות של Raw נגד אליסטר בלאק וריקושט כתוצאה מספירת חוץ. לאחר מכן, קורט הוקינס וזאק ריידר איתגרו את הריבייבל לקרב על חגורות האליפות ברסלמניה 35, קרב שהפך לרשמי. קצת לפני שהאירוע החל, דווח שהקרב הועבר להיות חלק מהמופע המקדים לאירוע.

אירוע
-----

|
|  |
**אישיויות אחרות על המסך**| תפקיד: | שם: |
| --- | --- |
| מנחת האירוע | אלכסה בליס |
| צוות השידור באנגלית | מייקל קול (Raw) |
| קורי גרייבס (Raw/סמאקדאון) |
| רנה יאנג (Raw/קרב באטל רויאל נשים) |
| טום פיליפס (סמאקדאון/קרב באטל רויאל לזכר אנדרה הענק) |
| ביירון סקסטון (סמאקדאון/קרב באטל רויאל לזכר אנדרה הענק) |
| ויק ג'וסף (205 לייב/קרב באטל רויאל נשים) |
| נייג'ל מקגינס (205 לייב) |
| איידן אינגליש (205 לייב/קרב באטל רויאל לזכר אנדרה הענק) |
| פרסי ווטסון (קרב באטל רויאל נשים) |
| ג'רי לולר (סטיילס נגד אורטון) |
| פייג' (קרב על אליפות זוגות הנשים) |
| בוקר טי (קרב על אליפות ארצות הברית) |
| שון מייקלס (טריפל H נגד בטיסטה) |
| ג'ון "בראדשו" לייפילד (אנגל נגד קורבין) |
| צוות השידור בספרדית | קרלוס קבררה |
| מרסלו רודריגז |
| ג'רי סוטו |
| צוות השידור בגרמנית | קרסטן שייפר |
| טים הייבר |
| קלווין קני |
| כרוזים | גרג המילטון (סמאקדאון/205 לייב) |
| מייק רום (Raw/קרב באטל רויאל לזכר אנדרה הענק) |
| ליליאן גרסיה (קרב באטל רויאל נשים) |
| שופטים | דנילו אנפיביו |
| ג'ייסון איירס |
| שון בנט |
| ג'סיקה קאר |
| טום קסטור |
| מייק קיודה |
| דן אנגלר |
| דריק מור |
| צ'אד פטון |
| אדי אורנגו |
| צ'ארלס רובינסון |
| דארל שארמה |
| ריאן טראן |
| דרייק וורץ |
| רוד זאפאטה |
| מראיינת | קיילה ברקסטון |
| פאנל לפני האירוע (סט ראשון) | ג'ונתן קואצ'מן |
| סם רוברטס |
| פייג' |
| ג'ון "בראדשו" לייפילד |
| אדג' |
| כריסטיאן |
| ג'רי לולר |
| שון מייקלס |
| בוקר טי |
| דייוויד אוטונגה |
| פאנל לפני האירוע (סט שני) | צ'ארלי קארוסו |
| פאט מקאפי |

### מופע מקדים

ארבעה קרבות התקיימו במהלך המופע המקדים, שנמשך שעתיים. בקרב הראשון, באדי מרפי הגן על אליפות ה-WWE במשקל קל נגד טוני ניס. בסיום, ניס ביצע על מרפי את מהלך הסיום שלו, הרנינג ניס, ולאחר מכן הצמיד אותו לניצחון והפך לאלוף ה-WWE במשקל קל החדש.

אז, נערך קרב הבאטל רויאל נשים. בסיום, שרה לוגאן חשבה שניצחה בקרב לאחר שהדיחה את אסקה. לעומת זאת, כרמלה, שלא הודחה מהקרב, נכנסה לזירה, הדיחה את לוגאן מהזירה לאחר שביצעה עליה את מהלך הסופר קיק וניצחה בקרב.

לאחר מכן, הריבייבל (דאש ויילדר וסקוט דוסון) הגנו על אליפות הזוגות של Raw נגד קורט הוקינס וזאק ריידר. בסיום, דוסון ביצע על הוקינס את מהלך הבריינבאסטר מחוץ לזירה ולאחר מכן גלגל אותו בחזרה לזירה. לפתע, הוקינס שהראה סימני חוסר הכרה, הצמיד את דוסון לניצחון שהקנה לו ולריידר את הזכייה באליפות הזוגות של Raw. ניצחון זה קטע רצף של 269 קרבות, שבהם הוקינס הפסיד.

הקרב האחרון במסגרת המופע המקדים לאירוע היה קרב הבאטל רויאל על הגביע לזכר אנדרה הענק. במהלך רוב הקרב, הכתבים של רסלמניה, קולין ג'וסט ומייקל צ'ה התחבאו מתחת לזירה. הם יצאו מתחת לזירה בחזרה כדי לעזור לג'ף ומאט הארדי להדיח את סטרומן, שמנגד הדיח את האחים הארדי ולאחר מכן את צ'ה וג'וסט, הדחות שהקנו לסטרומן את הניצחון בקרב הבאטל רויאל לזכר אנדרה הענק.

### קרבות מקדימים

האירוע עצמו נפתח בהופעתה של מנחת אירוע רסלמניה 35, אלכסה בליס, אמרה שיש ביכולתה ליצור רגעי רסלמניה בכל זמן שרק תרצה. היא יצרה אחד כזה כשהאלק הוגאן הגיע לפתע והלהיב את הקהל. בסיום נאומו של האלק הוגאן, פול היימן החל לצעוד אל עבר הזירה. הוא אמר שאם הקרב של ברוק לסנר לא יסגור את האירוע, אין לו טעם לשבת ולחכות עד שהקרב שלו יגיע. לכן, הוא הודיע שברוק לסנר יגן על האליפות האוניברסלית נגד סת' רולינס בקרב הפותח של האירוע. בזמן שרולינס נכנס אל הזירה ועוד לפני שהפעמון צלצל, לסנר תקף אותו. לאחר שהקרב החל באופן רשמי, לסנר ביצע על רולינס מספר מהלכי ג'רמן סופלקס. רולינס הצליח לעצור את סדרת המתקפות של לסנר כשחמק מניסיון מהלך הסיום של לסנר, ה-F5 ולאחר מכן דחף אותו אל עבר השופט. דחיפה זו איפשרה לרולינס להכות את לסנר בעזרת מכה מתחת לחגורה. לאחר מכן, רולינס ביצע על לסנר שלושה מהלכי סטומפ, שהספיקו לו כדי להצמיד את לסנר לספירת שלוש מלאה אשר הקנתה לו את הזכייה בתואר.

אז, AJ סטיילס התחרה נגד רנדי אורטון. במהלך הקרב, אורטון ניסה לבצע על סטיילס את מהלך הסיום שלו, ה-RKO, אך סטיילס הצליח לחמוק מכך מספר פעמים. כשלבסוף, אורטון הצליח לבצע על סטיילס את מהלך ה-RKO, סטיילס חמק מניסיון ההצמדה לשלוש של אורטון. סטיילס ביצע על אורטון את מהלך הפנומנל פורארם מחוץ לזירה ואז בתוך הזירה, ולאחר מכן הצמיד אותו לניצחון.

בקרב שבא לאחר מכן, האוסוס הגנו על אליפות הזוגות של סמאקדאון בקרב זוגות מרובע נגד הבר (סזארו ושיימוס), נגד רוסב ושינסקה נקאמורה ונגד אליסטר בלאק וריקושט. במהלך הקרב, סזארו ביצע על ריקושט את מהלך הג'יאנט סווינג במשך דקה שלמה, בזמן ששיימוס ביצע על ארבעה משתתפים שונים את מכות החזה המפורסמות שלו. בסיום, האוסוס ביצעו על שיימוס את מהלך הדאבל סופרפליי ספלאש כדי לשמור בהצלחה על חגורות האליפות.

בקרב הרביעי, המיז התחרה נגד שיין מקמהן בקרב ספירות בכל מקום. מוקדם בקרב, שיין התגרה במיז, כשהוא תפס את אביו של המיז שישב בשורה הראשונה בקהל. מיז ושיין הכו אחד את השני ברחבי הקהל. בסיום, מיז ביצע על שיין את מהלך הסופלקס מאזור עמדת המצלמות אל הרצפה. שיין נחת כשכתפו הונחה מעל מיז, מה שגרם לשופט לבצע הצמדה שנתנה לשיין את הניצחון בקרב.

לאחר מכן, The Boss 'N' Hug Connection (ביילי וסשה בנקס) הגנו על אליפות זוגות הנשים של ה-WWE בקרב זוגות מרובע נגד ניה ג'קס וטמינה, The IIconics (בילי קיי ופייטון רויס) ונגד The Divas of Doom (בת' פיניקס ונטליה). בסיום, פיניקס ביצעה על ביילי את מהלך הסיום שלה, הגלאם סלאם, מהחבל העליון של הזירה. קיי, שבזמן ביצוע המהלך, נגעה בפיניקס וגרמה לכך שהיא המתאבקת החוקית בקרב, זרקה את פיניקס מחוץ לזירה והצמידה את ביילי לניצחון שהקנה ל-IIconics את הזכייה בתואר אליפות זוגות הנשים של ה-WWE.

אז, דניאל בריאן הגן על אליפות ה-WWE נגד קופי קינגסטון. בזמן שהיו מחוץ לזירה, רואן ניסה למנוע מקינגסטון להגיע לבריאן, אך חברי קבוצת הניו דיי, ביג אי ואקסבייר וודס, הגיעו ותקפו את רואן, ובעצם איפשרו לקינגסטון להכניס את בריאן בחזרה לזירה. בריאן ביצע על קינגסטון את מהלך הברך הגבוהה ואז את מהלך ההכנעה שלו, הלבל לוק, אך קינגסטון הצליח לחמוק מהכנעה זו. אז, קינגסטון ביצע על בריאן את מהלך הסיום שלו, "צרות בגן עדן", כדי לזכות באליפות ה-WWE. זכייה זו הפכה אותו לאלוף הטריפל קראון ה-30 ואלוף הגראנד סלאם ה-20. ביג אי ווודס הציגו בפני קינגסטון את חגורת האליפות הישנה על פני חגורת האליפות של בריאן, שהייתה עשויה מחומרים אורגניים, וביחד עם ילדיו של קינגסטון הם חגגו עימו בזירה.

לאחר מכן, סמואה ג'ו הגן על אליפות ארצות הברית נגד ריי מיסטריו. הקרב נמשך דקה אחת בלבד, כשמיסטריו הספיק לבצע על ג'ו את מהלך הסיום שלו, ה-619, אך בזמן שהוא קפץ על ג'ו, האחרון הפך זאת למהלך ההכנעה שלו, הקוקינה קלאץ', כדי לנצח בקרב ולשמור על האליפות בהצלחה.

בקרב שבא לאחר מכן, דרו מקינטייר התחרה נגד רומן ריינס. מקינטייר שלט ברוב הקרב, אך לאחר שריינס חטף את ממקינטייר את מכת "נשיקת גלאזגו", הוא התנדנד אל החבל ואז ביצע על מקינטייר את מהלכי "אגרוף הסופרמן" והספיר, שהספיקו לו כדי לנצח בקרב.

אליאס הגיע וביצע את קטע הנגינה שלו. הוא נקטע על ידי ג'ון סינה, שהגיע בגימיק של דוקטור אוף ט'אגונומיקס, שבו השתמש בתחילת הקריירה שלו. סינה ביצע קטע ראפ על אליאס ולאחר מכן ביצע עליו את מהלך הסיום שלו, ה-F-U (השם המקורי למהלך האטיטיוד אדג'סטמנט).

אז, טריפל H הניח את הקריירה שלו על כף המאזניים נגד בטיסטה. בתחילת הקרב, טריפל H משך באגרסיביות את עגיל האף של בטיסטה בעזרת צבת. לאחר מכן, בטיסטה ניסה לבצע על טריפל H את מהלך הסיום שלו, הבטיסטה בומב, על שולחן השדרנים, לעומת זאת, טריפל H התחמק מכך וביצע על בטיסטה את מהלך הספיר. בחזרה בזירה, בטיסטה ביצע על טריפל H את מהלך הספיר, אך לא הצליח לרשום הצמדה לספירת שלוש. בטיסטה ביצע על טריפל H את מהלך הבטיסטה בומב, אך גם זאת לא עזר לבטיסטה לנצח בקרב. בסיום, ריק פלייר הגיע לאזור הזירה ומסר לטריפל H פטיש. בזמן שדעתו של בטיסטה הוסחה על ידי פלייר, טריפל H תקף את בטיסטה עם הפטיש, ביצע עליו את מהלך הסיום שלו, הפדיגרי ולאחר מכן הצמיד אותו לניצחון. ניצחון זה גרם לכך שטריפל H הצליח לשמור על הקריירה שלו כמתאבק. לאחר האירוע, בטיסטה פרש באופן רשמי מהיאבקות.

לאחר מכן, ברון קורבין התחרה נגד קורט אנגל בקרב הפרישה של אנגל. קורבין ניצח בקרב לאחר שביצע על אנגל את מהלך הסיום שלו, ה-End of Days. לאחר נאום פרישה קצר, אנגל נפרד מהקהל לצלילי מנגינת מוזיקת הכניסה שלו.

בקרב הלפני אחרון, בובי לאשלי הגן על האליפות הבין יבשתית נגד פין באלור, שהגיע בדמות הדמון שלו (שד). לאשלי ביצע על באלור את מהלך הספיר אל מחוץ לזירה ובתוך הזירה, אך באלור הצליח לחמוק מהצמדה לספירת שלוש. באלור ביצע על לאשלי את מהלך הסיום שלו, ה-Coup de Grâce, כדי להצמיד אותו ולזכות באליפות בפעם השנייה בקריירה שלו.

### הקרב המרכזי

הקרב המרכזי היה קרב הנשים הראשון בהיסטוריה של רסלמניה אשר שימש כקרב מרכזי ובו בקי לינץ' התחרתה נגד אלופת הנשים של Raw, רונדה ראוזי ונגד אלופת הנשים של סמאקדאון, שארלוט פלייר, בקרב משולש שבו המנצחת זוכה בהכל. בסיום, פלייר ביצע על ראוזי את מהלך ההכנעה שלה, הפיגר אייט לג לוק, שאותה לינץ' הצליחה לשבור. לאחר מכן, ראוזי ולינץ' הטיחו את פלייר בשולחן שנמצא בצד הזירה. ראוזי ביצעה על לינץ' את מהלך הפייפרס פיט, אך לינץ' הצליחה להפוך את מהלך זה לניסיון הצמדה, שבסופו היה מוצלח. הצמדה זו של לינץ' סימנה את הפסד הבכורה של ראוזי ב-WWE כתוצאה מהצמדה. בעקבות הניצחון, לינץ' זכתה גם באליפות הנשים של Raw וגם באליפות הנשים של סמאקדאון והפכה לאלופת הנשים הראשונה בהיסטוריה שמחזיקה בתארים אלו בו זמנית.

ביקורות
-------

האירוע קיבל ביקורות חיוביות בקרב המבקרים והצופים. הביקורת השלילית העיקרית הופנתה לאורך הזמן של האירוע במלואו. ביחד עם המופע המקדים, אורכו של האירוע עמד על 7 וחצי שעות, מה שהפך אותו לאירוע השלם וצפה הארוך ביותר של הארגון אי פעם. העלילה של לינץ'-פלייר קיבלה ביקורת גם כן, על כך שהייתה דומה יותר מדי לעלילה של דניאל בריאן ברסלמניה 30 נגד ה-Authority, למרות שעלייתה לגדולה של לינץ' הייתה חיובית ווזכתה לתמיכה מהקהל.

בריאן קמפבל מה-CBS Sports, שיבח את הקרב בין דניאל בריאן לקופי קינגסטון על אליפות ה-WWE, ואמר ש"לאחר 11 שנים, אין צרות כלל לקינגסטון, אלא רק גן עדן. המתאבק הוותיק ושליש מקבוצת הניו דיי זכה בניצחון שיזכר לדורות. קינגסטון הוא המתאבק האפרו-אמריקאי השני שזוכה באליפות ה-WWE, ונדמה שעד לפני חודשיים זכייה זו לא הייתה כלל בתוכניות, אלא התצוגות בזירה והתמיכה הבלתי פוסקת מהקהל גרמו לדבר זה לקרות." הוא עוד שיבח את הקרב ספירות בכל מקום בין שיין מקמהן למיז, ואמר ש"זאת הייתה יצירת מופת אמנותית. לא רק שהמיז הביא שנאה ואגרסיביות לקרב כדי לשמור על אביו ממקמהן, צוות הקריאטיב השתמש בצורה מבריקה בתחומי האצטדיון כדי להתאים את סוג הקרב למאבק ביניהם."

תוצאה לאורך זמן
---------------

בטיסטה התחרה נגד טריפל H בקרב ללא חוקים ברסלמניה 35. לאחר האירוע, בטיסטה הודיע על פרישה מהיאבקות מקצועית.
לילה לאחר מכן בתוכנית Raw, אלופת הנשים החדשה של Raw ושל סמאקדאון, בקי לינץ', הודתה לקהל על התמיכה בה ואמרה שהיא תחכה לרונדה ראוזי, כשהיא תרצה קרב חוזר נגדה. לאחר מכן, היא הזהירה את כל מחלקת הנשים. כשהיא התכוננה לצאת במעלה הרמפה אל כיוון מאחורי הקלעים, לייסי אוואנס הגיעה ותקפה את לינץ', כשלאחר מכן נגררה לקטטה עד שצוות השופטים הפריד ביניהן. לילה לאחר מכן בתוכנית סמאקדאון, לינץ' אמרה שלמרות שהסופרסטאר שייק-אפ הוא בשבוע הבא, חובתה תהיה כפולה, כשהיא עדיין תשמש כאלופה של שני המותגים. פעם נוספת כשהיא התקדמה אל כיוון היציאה, היא הותקפה על ידי אוואנס.

האלוף האוניברסלי החדש, סת' רולינס, הכריז שהוא ישמש כאלוף שיגן על התואר כנגד כל מתאבק. הניו דיי קטעו אותו, ואלוף ה-WWE החדש, קופי קינגסטון, אמר שהוא צפה בזכייתה של בקי לינץ' באליפות הנשים של Raw ושל סמאקדאון, ומשום כך הוא רצה לאתגר אותו לקרב "המנצח זוכה בהכל" משלהם, כלומר, מי שינצח ביניהם, יזכה בשתי האליפויות. רולינס נענה לאתגר בחיוב. הקרב ביניהם, ששימש כקרב המרכזי של אותה התוכנית, הסתיים בפסילה לאחר שהבר תקפו את קינגסטון. רולינס עזר לקינגסטון להדוף את מתקפתם ולאחר מכן איתגר את הבר לקרב זוגות, שאותו רולינס וקינגסטון ניצחו. לילה לאחר מכן בתוכנית סמאקדאון, הניו דיי חגגו את זכייתו של קינגסטון באליפות ה-WWE ברסלמניה, אך הם נקטעו על ידי הבר. הם אמרו שהם תקפו את קינגסטון בתוכנית Raw, כדי להציל אותו מלאבד את חגורת האליפות לטובת רולינס. אז, הם איתגר את הניו דיי לקרב שלושה נגד שלושה, כשהציגו את השותף שלהם, דרו מקינטייר. בקרב זה, ששימש כקרב המרכזי של אותה התוכנית, הניו דיי ניצחו.

ברון קורבין חגג את ניצחונו על קורט אנגל בקרב הפרישה שלו. אנגל קטע אותו ואיחל לו בהצלחה בהמשך הקריירה שלו. כשהוא לחץ את ידו, הוא אמר שהוא מאחל לו מזל רע ולאחר מכן ביצע עליו את מהלכי האנגל סלאם ונעילת הקרסול. לפתע, לארס סאליבן הגיע, ביצע את הופעת הבכורה שלו ברוסטר הראשי ותקף את אנגל.

משפחת מקמהן איפשרה לאליאס לבצע פעם נוספת את קטע הנגינה שלו שנקטע ברסלמניה על ידי ג'ון סינה. אליאס הפעם ניצל את הזמן כדי להעליב את סינה, אך נקטע הפעם על ידי אנדרטייקר, שתקף אותו באמצעות מהלך הטומבסטון פיילדרייבר. רסלמניה 35 היה הרסלמניה הראשונה ב-19 השנים האחרונות שאנדרטייקר לא היה מעורב בו.

סמי זיין ערך את חזרתו מפציעה ואיתגר כל מי שנמצא מאחורי הקלעים לקרב. האלוף הבין יבשתי החדש, פין באלור, נענה לאתגר בחיוב ואף הניח את התואר על כף המאזניים. באלור ניצח והגן על התואר בהצלחה. היריב של באלור ברסלמניה והאלוף לשעבר, בובי לאשלי, היה אמור להתחרות נגד דין אמברוז בקרב האחרון של אמברוז ב-WWE (משום שהאחרון לא החליט להאריך את חוזהו בארגון), אך קטטה ביניהם התפרצה והקרב לא התרחש באופן רשמי כלל.

במחלקת הזוגות, הריבייבל קיבלו הזדמנות להשיב לעצמם את אליפות הזוגות של Raw, שאותן הפסידו ברסלמניה 35 לקורט הוקינס וזאק ריידר, אך האחרונים הצליחו להגן על חגורות האליפות בהצלחה. בתוכנית סמאקדאון, אליסטר בלאק, ריקושט ועלי ניצחו את רוסב, שינסקה נקאמורה ואנדרדה. מאוחר יותר באותו הערב, האוסוס הגנו על אליפות הזוגות של סמאקדאון נגד ההארדי בויז. ג'ף ומאט הארדי ניצחו את האוסוס והפכו לאלופי הזוגות החדשים של סמאקדאון. לאחר הקרב, לארס סאליבן הגיע ותקף את ההארדי בויז.

בטוויטר, מנחת אירוע רסלמניה 35, אלכסה בליס, התגרתה באלופות זוגות הנשים לשעבר של ה-WWE, ביילי וסשה בנקס, על הפסדן ברסלמניה. היא אמרה שהיא יכולה לנצח אותם לחוד ואף ביחד. בתוכנית Raw, היא ניצחה את ביילי בקרב יחידים. לילה לאחר מכן בתוכנית סמאקדאון, אלופת זוגות הנשים החדשות, האייקוניות, אמרו שהן ניצחו ברסלמניה כנגד כל הסיכויים. עוד אמרו שהן תשמשנה כאלופות שתגנה על התואר כנגד כל זוג. באותה התוכנית, הן ניצחו מתאבקות מקומיות מברוקלין העונות לשם, הברוקלין בלס (קאריסה וקריסטן). מאחורי הקלעים, פייג' התראיינה, אמרה שהיא בחנה את האלופות החדשות והיא תביא לאלופות הזוגות תחרות יותר שוויונית בשבוע הבא.

זוכת קרב הבאטל רויאל נשים, כרמלה, חגגה את ניצחונה ביחד עם R-טרות'. החגיגות של השניים נקטעו על ידי אלוף ארצות הברית, סמואה ג'ו, שתקף את טרות'. ג'ו אמר שהוא ינצח כל טוען לכתר עתידי שרק יונח לפניו, ויעשה זאת מהר יותר מהזמן שניצח את ריי מיסטריו ברסלמניה. זוכה קרב הבאטל רויאל לזכרו של אנדרה הענק, ברון סטרומן, הגיע והשניים ניהלו קטטה ביניהם.

שיין מקמהן שמח לאיד כשניצח את המיז ברסלמניה. הוא אמר שמיז לא נמצא בתוכנית סמאקדאון, מכיוון שהוא השגיח על אביו. הוא אישר מחדש שהוא ה"טוב בעולם" והצטלם עם גביע הטורניר שבו זכה. הוא אף גרם לכרוז, גרג המילטון, להכריז שהוא ה"טוב בעולם" בקול רם עד שישתכנע שהוא באמת התכוון לכך.

בתוכנית 205 לייב, באדי מרפי קיבל קרב חוזר נגד טוני ניס על אליפות ה-WWE במשקל קל, אך ניס הצליח לנצח ולשמור על התואר בהצלחה. לאחר מכן, מרפי הועבר לסמאקדאון כחלק מהסופרסטאר שייק-אפ.

תוצאות
------

| מס' | תוצאות | התניות | זמן |
| --- | --- | --- | --- |
| P1 | טוני ניס ניצח את באדי מרפי (א) | קרב יחידים על אליפות ה-WWE במשקל קל | 10:40 |
| P2 | כרמלה ניצחה בקרב הבאטל רויאל נשים לאחר שהדיחה אחרונה את שרה לוגאן | קרב באטל רויאל נשים של 17 משתתפות על גביע הבאטל רויאל נשים של רסלמניה | 10:30 |
| P3 | קורט הוקינס וזאק ריידר ניצחו את הריבייבל (דאש ויילדר וסקוט דוסון) (א) | קרב זוגות על אליפות הזוגות של Raw | 13:20 |
| P4 | ברון סטרומן ניצח בקרב הבאטל רויאל לזכרו של אנדרה הענק לאחר שהדיח אחרון את קולין ג'וסט | קרב באטל רויאל של 30 משתתפים על הגביע לזכר אנדרה הענק | 10:20 |
| 5 | סת' רולינס ניצח את ברוק לסנר (א) (עם פול היימן) | קרב יחידים על האליפות האוניברסלית | 02:30 |
| 6 | AJ סטיילס ניצח את רנדי אורטון | קרב יחידים | 16:20 |
| 7 | האוסוס (ג'יי אוסו וג'ימי אוסו) (א) ניצחו את אליסטר בלאק וריקושט, רוסב ושינסקה נקאמורה (עם לאנה) והבר (סזארו ושיימוס) | קרב זוגות מרובע על אליפות הזוגות של סמאקדאון | 10:10 |
| 8 | שיין מקמהן ניצח את המיז | קרב ספירות בכל מקום | 15:30 |
| 9 | The IIconics (בילי קיי ופייטון רויס) ניצחו את The Boss 'N' Hug Connection (ביילי וסשה בנקס) (א), The Divas of Doom (בת' פיניקס ונטליה) וניה ג'קס וטמינה | קרב זוגות מרובע על אליפות זוגות הנשים של ה-WWE | 10:45 |
| 10 | קופי קינגסטון (עם ביג אי ואקסבייר וודס) ניצח את דניאל בריאן (א) (עם רואן) | קרב יחידים על אליפות ה-WWE | 23:45 |
| 11 | סמואה ג'ו (א) ניצח את ריי מיסטריו בהכנעה | קרב יחידים על אליפות ארצות הברית | 01:00 |
| 12 | רומן ריינס ניצח את דרו מקינטייר | קרב יחידים | 10:10 |
| 13 | טריפל H ניצח את בטיסטה | קרב ללא חוקיםאם טריפל H היה מפסיד, הוא היה מוכרח לפרוש מהקריירה שלו כמתאבק. | 24:45 |
| 14 | ברון קורבין ניצח את קורט אנגל | קרב יחידיםקרב הפרישה של אנגל. | 06:05 |
| 15 | פין באלור ניצח את בובי לאשלי (א) (עם ליאו ראש) | קרב יחידים על האליפות הבין יבשתית | 04:05 |
| 16 | בקי לינץ' ניצחה את רונדה ראוזי (אלופת הנשים של Raw) ושארלוט פלייר (אלופת הנשים של סמאקדאון) | קרב משולש "המנצחת זוכה בהכל" על אליפות הנשים של Raw ועל אליפות הנשים של סמאקדאון | 21:30 |
| (א) - מתייחס למתאבק/מתאבקים שהגיעו לקרב כאלוף/אלופיםP - מציין שהקרב התקיים במופע המקדים לאירוע |

1. ↑  סדר ההדחות: מריה קנליס, ניקי קרוס, קנדיס לאריי, נעמי, אמבר מון, לאנה, קיירי סיין, רובי ריוט, ליב מורגן, זלינה וגה, דנה ברוק, מנדי רוז, מיקי ג'יימס, סוניה דוויל ואסקה.
2. ↑  סדר ההדחות: קורטיס אקסל, לינסה דוראדו, טיילר בריז, EC3, שלטון בנג'מין, בו דאלאס, הית' סלייטר, טייטוס אוניל, נו ויי חוסה, קארל אנדרסון, ריינו, בובי רוד, גראן מטאליק, קאליסטו, צ'אד גייבל, קונור, ויקטור, לוק גאלוס, אוטיס, טאקר, ג'ינדר מהאל, לוק הארפר, עלי, אפולו קרוז, אנדרדה, מאט הארדי, ג'ף הארדי ומייקל צ'ה.

### טורניר על המועמדות לאליפות ה-WWE במשקל קל

|  |  |  |  |  |  |
| --- | --- | --- | --- | --- | --- |
|  | רבע גמר205 לייב(26/02, 05/03) |  | חצי גמר205 לייב(12/03) |  | גמר205 לייב(19/03) |
|  |   |   |   |   |   |   |   |   |   |   |
|  |  |   |   |  |   |   |  |
|  |
|  |  **טוני ניס** |  הצמדה |
|  |  |
|  |  קאליסטו |  14:23 |   |
|  |  **טוני ניס** |  הצמדה |
|  |  |
|  |   |  דרו גולאק |  17:09 |   |
|  |  דה בריאן קנדריק |  הכנעה |
|  |  |  |
|  |  **דרו גולאק** |  13:48 |   |
|  |  **טוני ניס** |  הצמדה |
|  |  |
|  |   |  סדריק אלכסנדר |  22:22 |
|  |  הומברטו קאריו |  הצמדה |
|  |  |  |
|  |  **אוני לורקאן** |  11:57 |   |
|  |  אוני לורקאן |  הצמדה |
|  |  |
|  |   |  **סדריק אלכסנדר** |  15:13 |   |
|  |  אקירה טוזאווה |  הצמדה |
|  |  |
|  |  **סדריק אלכסנדר** |  18:05 |   |
|  |

קישורים חיצוניים
----------------

ויקישיתוף מדיה וקבצים בנושא **רסלמניה 35** בוויקישיתוף
* 

* אתר האינטרנט הרשמי של רסלמניה 35 (באנגלית)
* גרי רויף, ‏ההצגה הטובה בעולם: סיכום הרסלמניה, באתר ערוץ הספורט, ‏9 באפריל 2019
* גרי רויף, ‏הצגת תכלית, באתר ערוץ הספורט, ‏7 באפריל 2019

הערות שוליים
------------

1. ↑  קרב הנשים ישמש כקרב המרכזי של רסלמניה לראשונה בתולדות אירוע זה
2. ↑  ראוזי נגד לינץ' נגד פלייר; שתי האליפויות יונחו על הכף
3. ↑  לסנר יגן על האליפות האוניברסלית נגד רולינס
4. ↑  בריאן יגן על אליפות ה-WWE נגד קינגסטון
5. ↑  טריפל H נגד בטיסטה
6. ↑  אנגל נגד קורבין (קרב הפרישה של קורט אנגל)
7. ↑  מקמהן נגד המיז
8. ↑  סטיילס נגד אורטון
9. ↑  ריינס נגד מקינטייר
10. ↑  סמואה ג'ו יגן על אליפות ארצות הברית נגד ריי מיסטריו
11. ↑  ביילי ובנקס יגנו על אליפות זוגות הנשים של ה-WWE בקרב זוגות מרובע
12. ↑  לאשלי יגן על האליפות הבין יבשתית נגד באלור
13. ↑  האוסוס יגנו על אליפות הזוגות של סמאקדאון בקרב זוגות מרובע
14. ↑  מרפי יגן על אליפות ה-WWE במשקל קל נגד ניס
15. ↑  קרב הבאטל רויאל לזכרו של אנדרה הענק
16. ↑  קרב הבאטל רויאל נשים של רסלמניה
17. ↑  הריבייבל יגנו על אליפות הזוגות של Raw נגד הוקינס וריידר
18. ↑  בטיסטה פורש באופן רשמי מהיאבקות מקצועית לאחר הקרב שלו ברסלמניה
19. ↑  סקירת האירוע ב-CBS Sports
20. ↑  ניס ניצח את מרפי וזכה באליפות ה-WWE במשקל קל (קרב במופע המקדים)
21. ↑  כרמלה ניצחה בקרב הבאטל רויאל נשים (קרב במופע המקדים)
22. ↑  הוקינס וריידר ניצחו את הריבייבל והפכו לאלופי הזוגות החדשים של Raw (קרב במופע המקדים)
23. ↑  ברון סטרומן ניצח בקרב הבאטל רויאל לזכרו של אנדרה הענק (קרב במופע המקדים)
24. ↑  רולינס ניצח את לסנר והפך לאלוף האוניברסלי החדש
25. ↑  סטיילס ניצח את אורטון
26. ↑  האוסוס ניצחו בקרב הזוגות המרובע ושמרו על חגורות האליפות
27. ↑  שיין מקמהן ניצח את המיז (קרב ספירות בכל מקום)
28. ↑  האייקוניות ניצחו בקרב הזוגות המרובע והפכו לאלופי זוגות הנשים החדשות של ה-WWE
29. ↑  קינגסטון ניצח את בריאן והפך לאלוף ה-WWE החדש
30. ↑  סמואה ג'ו ניצח את מיסטריו ושמר על אליפות ארצות הברית
31. ↑  ריינס ניצח את מקינטייר
32. ↑  טריפל H ניצח את בטיסטה (קרב ללא חוקים)
33. ↑  קורבין ניצח את אנגל
34. ↑  באלור ניצח את לאשלי והפך לאלוף הבין יבשתי החדש
35. ↑  בקי לינץ' ניצחה את רונדה ראוזי ושארלוט פלייר וזכתה באליפות הנשים של Raw ובאליפות הנשים של סמאקדאון

| אירועי רסלמניה |
| --- |
| 

|  |  |
| --- | --- |
| רסלמניה 1 (1985) • רסלמניה 2 (1986) • רסלמניה 3 (1987) • רסלמניה 4 (1988) • רסלמניה 5 (1989) • רסלמניה 6 (1990) • רסלמניה 7 (1991) • רסלמניה 8 (1992) • רסלמניה 9 (1993) • רסלמניה 10 (1994) • רסלמניה 11 (1995) • רסלמניה 12 (1996) • רסלמניה 13 (1997) • רסלמניה 14 (1998) • רסלמניה 15 (1999) • רסלמניה 16 (2000) • רסלמניה 17 (2001) • רסלמניה 18 (2002) • רסלמניה 19 (2003) • רסלמניה 20 (2004) • רסלמניה 21 (2005) • רסלמניה 22 (2006) • רסלמניה 23 (2007) • רסלמניה 24 (2008) • רסלמניה 25 (2009) • רסלמניה 26 (2010) • רסלמניה 27 (2011) • רסלמניה 28 (2012) • רסלמניה 29 (2013) • רסלמניה 30 (2014) • רסלמניה 31 (2015) • רסלמניה 32 (2016) • רסלמניה 33 (2017) • רסלמניה 34 (2018) • רסלמניה 35 (2019) • רסלמניה 36 (2020) • רסלמניה 37 (2021) • רסלמניה 38 (2022) • רסלמניה 39 (2023) |  |

 |